আবুল হোসেন সবুজ, মাধবপুর থেকে ॥ মাধবপুরে পারিবারিক কলহের জের ধরে ট্রেনের নিচে ঝাপ দিয়ে জনি রায় (২৮) নামে এক যুবক আত্মহত্যা করেছে। সে মাধবপুর উপজেলা সদর সংলগ্ন সাতবর্গ গ্রামের দিলিপ রায়ের ছেলে। প্রত্যক্ষদর্শীরা জানান, গতকাল শুক্রবার বিকেল ৩টার দিকে মাধবপুর উপজেলার তেলিয়াপাড়া রেলওয়ে ষ্টেশনের সামান্য উত্তর পাশে সিলেটগামী পাহাড়িকা ট্রেনের নিচে ঝাপ দিয়ে সে আত্মহত্যা করে। তাঁর ২ বছর বয়সের একটি কন্যা সন্তান রয়েছে। সন্ধ্যায় রেলওয়ে পুলিশ তার লাশ উদ্ধার করেছে। প্রতিবেশী সূত্রে জানা যায়, সকালের দিকে সাংসারিক বিষয়াদি নিয়ে পরিবারের সদস্যদর সাথে তার কথা কাটাকাটি হয়। পরে সে রাগ করে বাড়ী থেকে বেড়িয়ে যায়।